**Sajtóközlemény**

**Cím:** Képzések megvalósítása a munkahelyi felzárkóztatás érdekében

**2019.10.21.**

**Az EFOP-1.2.9-17-2017-00038 „A nők társadalmi elfogadottságának elősegítése a Répcementi turizmusban” elnevezésű pályázat keretein belül három – alkalmanként két napos - képzés valósul meg az ősz folyamán.**

A Bük Önkormányzat Hivatala és a Bük Közhasznú Turisztikai Egyesület által az EFOP-1.2.9.Nők a családban és a munkahelyen kiírásra benyújtott projekt célja a város és vonzáskörzetében élő nők munkaerőpiaci helyzetének javítása, tiszteletben tartva és támogatva a klasszikus családmodell adta lehetőségeket. A projekt során számos beavatkozási terület került meghatározásra, úgy mint a munkaadók szemléletformálása és érzékenyítése a női munkaerővel való együttműködésre, a nők képzése és fejlesztése, mellyel egyrészt nő a munkaerőpiaci értékük, sőt az önfoglalkoztatóvá válás útjára is léphetnek. A cél az, hogy megfelelő környezet kerüljön létrehozásra, nem a közvetlen támogatást szeretnénk előnyben részesíteni, mert ennek a hatása a finanszírozás végével teljesen megszűnik, míg egy támogató környezet kialakítása kisebb, tartósabb hatást vált ki. Cél továbbá az atipikus foglalkoztatási lehetőségek népszerűsítése, melyek kapcsán Magyarországon továbbra is csak a részmunkaidő szerepel és kevéssé ismert vagy alkalmazott a többi típusa, úgy mint a távmunka, az osztott munkakör, vagy törzsidőnyilvántartással operáló munkavégzés.

Az első képzésre 2019. október 21-22-én került sor, amelynek a témája az online marketing volt. A kezdő napon az online felületek és marketing eszközök bemutatása, valamint azok felhasználó szintű kezelése volt. Ezen belül a saját felületek és platformok kialakítása, weboldal tervezés és a megfelelő tartalom kialakítása. Kapcsolódott hozzá a SEO, DM és saját közösségi médiafelületek felépítése, továbbá a különböző online hirdetési felületek és módok, valamit az influencerek (befolyásolók) szerepének bemutatása. A résztvevők megismerhették az aktuális fogyasztói, tartalomfogyasztási szokásokat is. A második képzési nap gyakorlati ismeretekre épült, ezen belül az online marketing kampánytervek összeállítása és az egyes szolgáltatások kommunikációja volt, valamit a Facebook és Instagram marketing lehetőségei.

A képzések novemberben folytatódnak, 2019. november 4 - 5 tematikája a kognitív gondolkodás, ami az ügyfélkezelés készségének erősítését helyezi előtérbe, valamint a folyamatszemléletű gondolkodást az egyes munkafolyamatokban. 2019. november 18–19 időpontban pedig az ügyfélkezelést- és kommunikációt, továbbá a kommunikációs stílusokat és csapdákat ismertetik meg.

A projektről bővebb információt a [<https://csakpontbuk.hu/>](http://www.x.hu) oldalon olvashatnak.

**További információ kérhető:**

Pálffy Tamás, 06302104442